text: - Við høllini, sum vit eisini kunnu rópa eitt borgarahús, fáa kaldbaksfólk nýggjar og hóskandi umstøður til alskyns endamál, bygdini at frama. Umframt at vera ítróttahøll verður eisini møguligt at hava størri og smærri felagstiltøk, segði Heðin Mortensen, borgarstjóri, tá reisigildi varð hildið seinnapartin.
text: #000003
text: - Góðan dag øll somul og vælkomin til reisigildi her í Kaldbak, nú fløggini veittra fyri nýggju høllini í bygdini, sum nú er reist.
text: #000005
text: - Ynskið um høll í Kaldbak man vera líka gamalt, kanska eldri, enn kommunusamanleggingin millum Kaldbak og Havnina.
text: #000006
text: - Nógv menning hevur tó eisini verið í bygdini hesi ár, men hetta eina málið – høllin við ymsum hentleikum og møguleikum til felagslív í bygdini, hevur ligið á láni.
text: #000007
text: - Og nú nærkast av álvara, so at vit næsta summar kunnu taka bygningin í nýtslu.
text: #000009
text: - Flestu bygdirnar í kommununi hava okkurt slag av bygdarhúsi ella felagshøli, sum fólkið staðnum hava brúkt til alskyns høvi. Í Kaldbak hava skúlin, kirkjan og Nazareth verið karmar um felagslív, men ikki til beinleiðis til ítrótt ella størri veitslur og samkomur.
text: #000010
text: - Við høllini, sum vit eisini kunnu rópa eitt borgarahús, fáa kaldbaksfólk nýggjar og hóskandi umstøður til alskyns endamál, bygdini at frama. Umframt at vera ítróttahøll verður eisini møguligt at hava størri og smærri felagstiltøk.
text: #000011
text: - Høllin er skamt frá skúlanum, og ætlanin er eisini at byggja nýggjan frítíðarskúla og ungdómsklubb við síðuna av høllini og skúlanum, so hetta alt kann verða savnað á einum stað, her fótbóltsvøllurin eisini er. Eisini børnini í barnagarðinum fara at fáa ágóðan av høllini.
text: #000012
text: - Aftrat høllini eru umklæðingarrúm við tilsamans 8 brúsum, og ein annrættarkøkur, har til ber at kóka ein kaffimunn og annars at savnast til prát, ja, eitt lítið undirhús ella eldratilhald kundi tað saktans verið.
text: #000013
text: - Høllin er sjálvandi eisini eitt ítróttahús. Her ber til hjá teimum ungu at royna seg, men eisini kann tað verða eldrafimleikur og heilsuvenjingar hjá ungum og gomlum, kvinnum og monnum.
text: #000014
text: - Sjálv høllin er umleið 230 fermetrar og við hjárúmum er bygningurin tilsamans 512 m2. Gólvið verður útgjørd og strikað bæði til flogbólt, hondbólt, kurvabólt og badminton.
text: #000015
text: - Í høllini kunnu sita umleið 200 fólk til veitsluhald. Og man ikki fara at verða so, at borgarafundir í Kaldbak, sum ofta eru lívligir, fara at verða hildnir her, tað vænti eg.
text: #000016
text: - Fyri okkum á Vaglinum hevur havt stóran týdning, at byggingin er í góðum lokalum hondum. Staðbundna nevndin og áhugaði kaldbaksfólk annars hava ráðgivið og sett ynski fram, hvussu høllin skal virka.
text: #000017
text: - Góðu tit øll. Eitt reisigildi er eitt vegamót í byggingini, har bygningurin hevur fingið skap. Nú gleða vit okkum til, at byggingin verður liðug. Bygningurin er sjónligur, tá vit koyra hinumegin fjørðin, og liggur væl í lendinum, og tá ið frítíðarskúlin verður bygdur, verður hetta økið at rokna sum miðstaðurin í bygdini.
text: #000020
text: - Eg fari her at takka tykkum øllum, sum komin eru her í dag, og øllum tykkum, sum við dugnaskapi byggja og standa fyri byggingini. Eg skal býráðsins vegna ynskja tykkum bestu eydnu við arbeiðinum víðari, og at gangast má tykkum øllum væl.
text: #000021
text: 4 útróðrarbátar selja á Fiskamarknaðinum
text: #000029